OzLabs/hebrew-wiki-articles huggingface dataset:
הורייזון: סאגה אמריקאית

הורייזון: סאגה אמריקאית (באנגלית: Horizon: An American Saga) הוא אפוס מערבוני אמריקאי בשני חלקים, שנכתב, הופק ובוים על ידי קווין קוסטנר, שאף מכבב בו בתפקיד ראשי. בסרט מככב אנסמבל שחקנים הכולל בין היתר את סיינה מילר, סם וורת'ינגטון, ג'נה מאלון, אבי לי, מייקל רוקר, דני יוסטון, לוק וילסון, איזבל פורמן, ג'ף פהיי, ויל פטון, טטנקה מינס, אוון קרואו שו, אלה האנט וג'יימי קמפבל באוור.

הסרט מחולק לשני חלקים; חלקו הראשון ראה אור בארצות הברית ב-28 ביוני 2024.

==רקע עלילתי==
עלילת הסרט מתרחשת בתקופה שלפני ואחרי מלחמת האזרחים האמריקאית ומגוללת את קורות צמיחתו והתפשטותו של המערב האמריקאי.

==צוות השחקנים==

==הפקה==
קווין קוסטנר החל לעבוד לראשונה על סאגת "הורייזון" כסרט יחיד בשנת 1988, ולאחר מכן פנה ל"חברת וולט דיסני" עם הפרויקט לאחר עליית סרטו השני, "Open Range" (2003), לאקרנים. בינואר 2022 נמסר כי קוסטנר עתיד לביים ולהפיק את הסרט, פרויקט בעל תשוקה משמעותית עבורו, בנוסף לכיכובו בתפקיד הראשי. תהליך הליהוק החל בפברואר. באפריל, נמסר כי אולפני "האחים וורנר" ו"ניו ליין סינמה" רכשו את זכויות ההפצה וההפקה, בהתאמה. בריאיון שהתקיים ביוני 2022, כי בכוונתו להפיק ארבעה סרטי "הורייזון" בסך הכל, בשיטת צילום גב-אל-גב, וכי בכוונתו ללהק עבור ארבעת הסרטים יותר מ-170 דמויות מדברות. באוגוסט 2022, נמסר על ליהוקם של סיינה מילר, סם וורת'ינגטון, ג'יימי קמפבל באוור, לוק וילסון, תומאס היידן צ'רץ', ג'נה מאלון, אלחנדרו אדה, טטנקה מינס ומייקל רוקר; בספטמבר, על ליהוקם של איזבל פורמן, אלה האנט, ג'ף פהיי וטום פיין; ובאוקטובר, על ליהוקם של ויל פטון, אוון קרואו שו ודני יוסטון.
===צילומים===
צילומי החלק הראשון החלו בסביבות 29 באוגוסט 2022 בדרום יוטה, והסתיימו בנובמבר 2022. צילומי החלק השני החלו במאי 2023.

==הפצה==
במאי 2023, הביע קוסטנר את תקוותו שהסרט יעלה לאקרנים במהלך סתיו 2023. באוקטובר 2023, נמסר כי הסרט יעלה לאקרנים בשני חלקים, וכי חלקו הראשון יופץ ב-28 ביוני 2024, ואילו חלקו השני, ב-16 באוגוסט 2024. בשלהי אוקטובר, הוכרז כי "K5 International", זרוע המכירות הבינלאומית של חברת "K5 Media Group", תופקד על הטיפול בשיווק הבינלאומי של הסרט בשוק הסרטים האמריקאי.

==קישורים חיצוניים==

==הערות שוליים==

קטגוריה:סרטי 2024
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי מלחמת האזרחים האמריקנית
קטגוריה:מערבונים
קטגוריה:סרטי האחים וורנר
קטגוריה:סרטי ניו ליין סינמה
קטגוריה:סרטים אמריקאיים משנת 2024
בסיס חיל האוויר אל-עודייד

בסיס חיל האוויר אל-עודייד (באנגלית: Al Udeid Air Base בערבית: قاعدة العديد الجوية) הוא אחד משני בסיסים צבאיים מדרום־מערב לדוחה בירת קטר. הוא ידוע גם בשם נמל התעופה של אבו נח'לה ().

הבסיס משמש את חיל האוויר הקטרי, חיל האוויר של ארצות הברית, חיל האוויר המלכותי וכוחות זרים אחרים. בנוסף הוא משמש כמפקדה קדמית של פיקוד מרכז של ארצות הברית.

בשנת 1999, אמיר קטר חמד בן ח'ליפה אאל ת'אני<ref></ref> אמר לפקידים אמריקאים שהוא רוצה לראות עד 10,000 אנשי שירות אמריקאים מוצבים באופן קבוע באל-עודייד. על פי דיווחים בתקשורת ביוני 2017, הבסיס אירח למעלה מ-11,000 כוחות של הקואליציה נגד דאעש בראשות ארצות הברית שכללה יותר מ-100 מטוסים מבצעיים.<ref>[http://www.aljazeera.com/news/2017/06/mystified-gulf-states-position-qatar-170620185107951.html US 'mystified' over Gulf states' position towards Qatar]</ref>

זהו הבסיס הצבאי האמריקאי הגדול ביותר במזרח התיכון.<ref></ref>

== היסטוריה ==
=== חיל האוויר של ארצות הברית ===
לאחר פעולות צבאיות משותפות במהלך מלחמת המפרץ ב-1991, סיכמו קטר וארצות הברית על הסכם שיתוף פעולה הגנה שהורחב לאחר מכן. בשנת 1996, קטר בנתה את בסיס האוויר אל-עודייד בעלות של יותר ממיליארד דולר. ארצות הברית השתמשה לראשונה בבסיס הסודי דאז בסוף ספטמבר 2001, כאשר חיל האוויר היה צריך מקום למטוסיו שפעלו באפגניסטן. לארצות הברית יש כמעט 40,000 אנשי צבא במזרח התיכון. הצי החמישי של ארצות הברית נמצא בבחריין ויש לו 28,000 אנשי צבא בכווית, בבחריין ובקטר. הממלכות, כולל קטר, מכסות 60 אחוז מהעלויות התפעול של הבסיס שמוערכות ב-650 מיליון דולר אמריקאי.<ref></ref>

ההכרה הרשמית של הבסיס הגיעה במרץ 2002, כאשר סגן נשיא ארצות הברית דיק צ'ייני ביקר בבסיס עם חבורת עיתונאים אמריקאים. באפריל 2003, זמן קצר לאחר תחילת הפלישה לעיראק בהובלת ארצות הברית, עבר מרכז המבצעים האווירי הקרבי של ארצות הברית למזרח התיכון מבסיס אוויר פרינס סולטן בערב הסעודית למה שהיה אז מטה גיבוי שנבנה שנה קודם לכן בקטר, ונתפס כמקום נוח יותר להצבת חיילים אמריקאים.<ref>[https://www.nytimes.com/2003/04/28/world/aftereffects-bases-us-will-move-air-operations-to-qatar-base.html Aftereffects Bases; U.S. Will Move Air Operations To Qatar Base] NYT, 28 April 2003.</ref>

אל-עודייד ומתקנים אחרים בקטר משמשים כמוקדי לוגיסטיקה, פיקוד ובסיס עבור אזור המבצעים של פיקוד מרכז ארצות הברית (CENTCOM), ומפקחים על הפעולות האוויריות של ארצות הברית במדינות שונות, בהן עיראק, אפגניסטן וסוריה.<ref>[https://www.nytimes.com/2017/05/23/us/politics/air-war-syria.html?_r=0 Inside the Air War Over Syria: A High Altitude ‘Poker Game’] NYT, 23 May 2017.</ref>

ב-3 בינואר 2024 הודיעה ארצות הברית כי היא מאריכה את שהיותה בבסיס לעוד כ-10 שנים לפחות.<ref></ref>

=== חיל האוויר המלכותי של בריטניה ===
בין השנים 2004–2009 שימש הבסיס האווירי את חיל האוויר המלכותי עם מטוסי תובלה ומטוסי סילון מהירים לתמיכה במבצע טליק (מלחמת עיראק) ובמבצע הריק (מלחמת אפגניסטן).

כיום שוכנת בבסיס מפקדת להק המשלוח האווירי 83 שאמונה על הפעילות האווירית של חיל האוויר המלכותי בזירת המזרח התיכון, כמו גם כנף המשלוח האווירי 901 תחת פיקודו. מלבד כנף 903, הלהק כולל כיום שלושה כנפות נוספות המוצבות בבסיסי אוויר שונים ברחבי הזירה, בהן באקרוטירי (קפריסין), מוסאנה (עומאן) ובאל מינאד (איחוד האמירויות הערביות).

==קישורים חיצוניים==

==הערות שוליים ==

אל-עודייד
אל-עודייד
אל-עודייד
קטגוריה:יחסי ארצות הברית – קטר
תקן ביקורת 501

תקן ביקורת 501 – ראיות ביקורת - שיקולים נוספים לגבי פריטים מסוימים הוא תקן ביקורת שפורסם על ידי לשכת רואי החשבון בישראל.

תקן זה הוא תקן המשך לתקן ביקורת 500, והוא מהווה התייחסות ספציפית ומרחיבה לגבי מספר נושאים שקשורים לאיסוף ראיות ביקורת. הנושאים הם- תצפית המבקר על ספירת מלאי; בירורים ביחס להתדיינויות משפטיות ולתביעות; והערכה וגילוי של השקעות לזמן ארוך. התקן מפרט אילו נוהלי ביקורת יש ליישם ואילו ראיות ביקורת יש לאסוף בכדי לבסס את חוות הדעת על דו"חות כספיים של הגוף המבוקר.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 83 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 501 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
* [https://icpas.org.il/professional-updates/תקן-ביקורת-ישראל-501/ תקן ביקורת 501], באתר לשכת רואי החשבון
* [https://icpas.org.il/professional-updates/תקן-ביקורת-83-ראיות-ביקורת-שיקולים-נוספ/ תקן ביקורת 83] באתר לשכת רואי החשבון
*[https://www.ifac.org/_flysystem/azure-private/publications/files/A023%202013%20IAASB%20Handbook%20ISA%20501.pdf תקן ISA 501], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
המלחמה הסעודית-ראשידית (1903–1907)

המלחמה הסעודית-ראשידית בשנים 1903–1907, המכונה גם המלחמה הסעודית-ראשידית הראשונה או הקרבות על קאסם, הייתה סכסוך בין כוחות נאמנים סעודיים של אמירות ריאד שזה עתה הוקמה ואמירות האיל (ג'בל שמר) שנתמכה על ידי הראשידים. הראשידים הפרו-עות'מאניים נתמכו על ידי 8 גדודי חי"ר עות'מאניים. רוב המלחמה הייתה סדרה של קרבות ספורדיים, שהסתיימו בהשתלטות סעודית על אזור אל-קאסים לאחר ניצחונם המכריע בקאסים ב-13 באפריל 1906,<ref></ref> אם כי קרבות נוספים התרחשו לאחר מכן ב-1907.

== נפגעים ==
במהלך המלחמה היו 2,607+ נפגעים:

* קרב אונאיזה (1904) - 372 הרוגים. <ref>[http://www.san.beck.org/16-4-Arabia,Iraq.html#a4 Saudi Arabia 1922–50]</ref>
* קרב בוריידה - לא ידוע.
* קרב בקריה (1904) – 2,200 הרוגים.
* קרב שינאה (1904) - לא ידוע.
* קרב ראודת מוהאנה (1906) - 35+ הרוגים.
* קרב טרפיה (1907) - לא ידוע.

== הערות שוליים ==

קטגוריה:מלחמות האימפריה העות'מאנית
Perhaps

"Perhaps" הוא שיר של להקת הרוק האמריקאית Guns N' Roses, אשר יצא לאור כסינגל ב-18 באוגוסט 2023.

== רקע ==
במקור, הוקלט השיר עבור האלבום השישי של הלהקה, Chinese Democracy בשנת 2000. בשנת 2019 הודלף השיר לאינטרנט לצד שירים אחרים מתקופת Chinese Democracy שלא נכללו באלבום. השיר הוצג לראשונה בבדיקות השמע שנערכו לפני הופעת הלהקה בפארק הירקון ב-5 ליוני 2023. מספר ימים לפני שחרור הסינגל, הודלף דרך תיבות נגינה דיגיטליות במספר ברים ברחבי ארצות הברית.

== שחרור ==
במקור, תכננה הלהקה לשחרר את הסינגל כתקליט במהדורה מוגבלת עם השיר "The General" כצד ב' (או כפי שמכונה ע"פ הלהקה, צד R) ב-27 באוקטובר 2023, אך השקת התקליט נדחתה ל-8 בדצמבר באותה שנה. ב-18 באוגוסט ביצעה הלהקה את "Perhaps" בפעם הראשונה בפנסילבניה. לאחר מספר דקות, שוחרר לרשתות החברתיות ושירותי הסטרימינג.

== קליפ ==
בקליפ השיר, אשר שוחרר ליוטיוב ניתן לראות מונטאז' קטעי וידאו מתוך סיבוב ההופעות Guns N' Roses 2023 Tour.

== רשימת השמעה ==

== משתתפים ==
* אקסל רוז - שירה מובילה, פסנתר, הפקה
* סלאש - גיטרה מובילה
* דאף מק'אגן - גיטרת בס וקולות רקע
* דיזי ריד - קלידים
* ריצ'רד פורטוס - גיטרה מלווה
* בריין - תופים

== הערות שוליים ==

קטגוריה:סינגלים מ-2023
קטגוריה:שירים באנגלית
קטגוריה:בלדות משנות ה-2020
קטגוריה:סינגלים בהוצאת גפן רקורדס
קטגוריה:שירי 2023
מיכאל ליאני

מיכאל ליאני (נולד ב-1987) הוא אמן ישראלי, צלם, במאי ומרצה המתגורר ועובד בתל אביב. הוא זכה בשני פרסים מטעם משרד החינוך, התרבות והספורט, בפרס בפסטיבל דוקאביב ובתחרות הבינלאומית של הקולג' לאמנות של פריז. יצירותיו הוצגו בעשרות מוזיאונים וגלריות.<ref></ref>

== ביוגרפיה ==
ליאני נולד במגדל העמק למשפחה שעלתה ממרוקו. בגיל 18 עבר לתל אביב ומאז הוא מתגורר שם. הוא למד אמנות וצילום במנשר לאמנות וסיים בהצטיינות בשנת 2014. ליאני למד במקביל לתואר ראשון במדעי הרוח והחברה וסיים בשנת 2015. שנה לאחר מכן סיים בהצטיינות את התוכנית לתואר שני באמנויות בבצלאל, אקדמיה לאמנות ועיצוב ירושלים. בשנת 2022 סיים ללמוד פוטותרפיה באוניברסיטה הפתוחה.<ref></ref>

בנוסף לקריירה האמנותית, ליאני מלמד וידאו ארט בתיכון לאמנויות תלמה ילין ומרצה לצילום במנשר לאמנות.

== עבודותיו ==
ליאני חוקר בעבודות שלו את המתח בין המרכז לפריפריה ובין מסורת ומודרנה, והיבטים של מגדר ואסתטיקה במדיה.<ref></ref><ref></ref>

הוא הציג כמה תערוכות יחיד, בין השאר 'האק' בגלריה קו 16 בתל אביב, בוסתן אל-חוב (יחד עם יובל אצילי) בגלריה אידריס בתל אביב; 'פנטזיה' בגלריה רוזנפלד בתל אביב, 'ס'עמק' בגלריה העירונית בעפולה ו'הכלכלול' במוזיאון הרצליה לאמנות עכשווית.<ref></ref><ref></ref>

ליאני הציג גם בביאנלה הבינלאומי לאמנים צעירים במוסקבה בביאנלה של המחלקה לאמנות ב-UCLA. עבודותיו הוצגו גם ביותר מ-20 תערוכות קבוצתיות בארץ ובעולם. בין השאר בגלריה Kleine Humboldt Galerie בברלין; ב-Art Rooms Roma, Musée de l'Elysée בז'נבה, בבית האמנים בתל אביב, במוזיאון ארץ ישראל, תל אביב ובמוזיאון ישראל - בית טיכו בירושלים.<ref></ref><ref></ref><ref></ref>

== פרסים והוקרות ==
בשנת 2021 זכה ליאני בפרס שר התרבות והספורט לשימור ולטיפוח תרבויות ישראל ע"ש יצחק נבון ובפרס קרן אוסטרובסקי בתחרות לאמנות וידאו וקולנוע ניסיוני בפסטיבל הקולנוע ירושלים.<ref></ref><ref></ref>

ליאני גם זכה בפרס !NEXT ליצירה חדשנית בפסטיבל דוקאביב בשנת 2019; בפרס לאמן בראשית דרכו מטעם משרד התרבות בשנת 2018. כן זכה בתחרות הצילום העולמית של הקולג' לאמנות של פריז בקטגוריית הצילום וב-Li Zhou Photography Festival בסין בשנת 2017.<ref></ref><ref></ref>

== קישורים חיצוניים ==

* [https://michaelliani.com/ מיכאל ליאני, האתר הרשמי]
* [https://www.vogue.it/fotografia/gallery/michael-liani-photo-gallery גלריית תמונות של ליאני], ווג - איטליה
* 
* [https://www.youtube.com/watch?v=gp8O-u5QkOc&ab_channel=MichaelLiani ראיון עם מיכאל ליאני] (בצרפתית), i24NEWS
* [https://www.cosmopolitan.com/it/lifestyle/a44036450/love-is-love-progetto-amore-lgbtq-michael-liani/ ראיון וגלריית תמונות של ליאני] (באיטלקית), קוסמופוליטן - איטליה
* [https://i-d.vice.com/en/article/935zd5/20-rising-photographers-follow-instagram-global 20 צלמים מרחבי העולם שכדאי לעקוב אחריהם ב-2020] (באנגלית), מגזין i-D
* 
==הערות שוליים==
עוף בחמאה

עוף בחמאה, הידוע באופן מסורתי בשם מורג מקהאני (Murgh Makhani) (בהינדי: मुर्ग़ मक्खनी), הוא מאכל הודי שמקורו בדלהי. זהו סוג של מאכל קארי העשוי מעוף עם רוטב עגבניות וחמאה מתובלים (מקהאן). הרוטב שלו ידוע במרקם העשיר שלו. הוא דומה לעוף טיקה מסאלה, שמשתמש גם כן ברסק עגבניות.<ref></ref>

== היסטוריה ==
הקארי פותח במסעדת מוטי מאהל בשכונת Daryaganj שבדלהי העתיקה בשנות ה-50, (לאחר חלוקת הודו<ref></ref>) על ידי נשי העסקים/טבחים קונדן לאל ג'אגי וקונדאן לאל ג'ויראל,<ref></ref> ששניהם היו פליטים פנג'אבים מפשוואר.<ref></ref><ref></ref> הקארי נעשה "במקרה" על ידי ערבוב שאריות עוף טנדורי ברוטב עגבניות, עשיר בחמאה.<ref></ref> בשנת 1974 פורסם מתכון ל-Murgh makhanii (עוף טנדורי מבושל ברוטב חמאה ועגבניות)."

בשנת 1975, הביטוי האנגלי "Butter chicken" קארי הופיע לראשונה בדפוס, כמומחיות של הבית במסעדה ההודית גיילורד במנהטן.<ref></ref> בטורונטו ובאיים הקריביים ניתן למצוא אותו כמילוי בפיצה, פוטין, בתוך מעטפות לחם כמילוי, רוטי או לחמניות,<ref name="liu" /> בעוד שבאוסטרליה ובניו זילנד אוכלים אותו גם כמילוי פאי.<ref></ref><ref></ref><ref></ref> הקארי הזה נפוץ בהודו, פקיסטן ומדינות רבות אחרות בהן יש פזורה הודית בדרום אסיה.<ref></ref><ref></ref><ref name="liu"></ref><ref name="wilson"></ref><ref name="anand"></ref> בשל הפופולריות שלו מחוץ להודו, לפעמים מאמינים בטעות שהוא ממוצא מערבי.<ref></ref>

== הכנה ==
העוף מושרה במשך מספר שעות בתערובת של מיץ לימון, דאהי (יוגורט), צ'ילי אדום קשמירי, מלח, גאראם מסאלה, משחת זנגביל ומשחת שום.

העוף הכבוש מבושל בטנדור (תנור חימר מסורתי), אך ניתן לצלות על גריל, לצלות בתנור או לטגן במחבת. הוא מוגש ברוטב קארי עדין הכולל חמאה. הרוטב הוא רוטב על בסיס עגבניות, שום וג'ינג'ר שמתבשל עד לקבלת מרקם חלק וחלק גדול מהמים מתאדים. ישנן וריאציות רבות על הרכבו ותיבולו של הרוטב, המנופה כך שיהיה חלק קטיפתי. התבלינים עשויים לכלול הל, כמון, ציפורן, קינמון, כוסברה, פלפל שחור, גראם מסאלה וגרגרנית יוונית (בפנג'אבי/הינדי: kasuri methi). ניתן להשתמש במשחת קשיו כחומר מסמיך ולבסוף מקשטים את המנה בכוסברה.

== ראו גם ==
* עוף טיקה מסאלה

== לקריאה נוספת ==
* מנות קארי קלאב טנדורי וטיקה, פיאטקוס, לונדון - (1993)
* קארי קלאב 100 מתכוני טנדורי מועדפים, פיאטקוס, לונדון - & (1995)
* הודו: אוכל ובישול, ניו הולנד, לונדון - (2007)

== קישורים חיצוניים ==

== הערות שוליים ==

קטגוריה:מאכלי עגבניות
קטגוריה:המטבח ההודי
קטגוריה:מאכלי עוף
קטגוריה:המטבח הפקיסטני
תקן ביקורת 505

תקן ביקורת 505 – אישורים חיצוניים הוא תקן ביקורת שפורסם על ידי לשכת רואי החשבון בישראל.

תקן זה הוא תקן המשך לתקן ביקורת 500, והוא מהווה התייחסות ספציפית ומרחיבה לגבי הנושא של אישורים חיצוניים כמקור לראיות ביקורת. התקן מתייחס באילו מקרים יש לבקש אישור חיצוני ליתרות בספרי הגוף המבוקר, כיצד יש לבקש אישור חיצוני ואילו סוגי אישורים יש. כמו כן, הוא מציין דוגמאות לאישורים חיצוניים- כגון אישורי יתרה של בנקים, הלוואות, יתרות לשלם, תביעות מגופים ממשלתיים ועוד.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 84 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 505 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
* [https://icpas.org.il/professional-updates/תקן-ביקורת-ישראל-505/ תקן ביקורת 505], באתר לשכת רואי החשבון
* [https://icpas.org.il/professional-updates/תקן-ביקורת-84-אישורים-חיצוניים/ תקן ביקורת 84] באתר לשכת רואי החשבון
*[https://www.ifac.org/_flysystem/azure-private/publications/files/A024%202013%20IAASB%20Handbook%20ISA%20505.pdf תקן ISA 505], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
לחמניית קיסר

לחמניית קיסר (בגרמנית: Kaiserbrötchen או Kaisersemmel; בסלובנית: Kajzerica; בפולנית: Kajzerka; בהונגרית: Császárzsemle), המכונה גם לחמנייה וינאית (; ואם מיוצרת בעבודת יד אז נקראת גם: ).

== מאפיינים ==
היא לחמנייה עגולה בדרך כלל, במקור מאוסטריה. היא עשויה מקמח לבן, שמרים, לתת, מים ומלח, כאשר הצד העליון מחולק בדרך כלל בדוגמה סימטרית של חמישה מקטעים, מופרדים על ידי חתכים שטחיים מעוקלים המקרינים מהמרכז החוצה או מקופלים בסדרה של אונות חופפות הדומות לכתר.<ref></ref> ה- הפריך הוא מזון אוסטרי מסורתי שאושר רשמית על ידי משרד החקלאות הפדרלי של אוסטריה.

== מקור ==
לחמניית קיסר במשתה בקבלת פנים של חצר [[מריה תרזה בערך ב-1760, פרט מציור.]]
לחמניות קיסר קיימות בצורה המוכרת מאז 1760 לפחות. הם נחשבים כאלה שנקראו לכבוד הקיסר (קייזר) פרנץ יוזף הראשון, קיסר אוסטריה (נולד ב-1830, שלט 1848–1916). ישנה גם תיאוריה שהשם נובע לפחות בחלקו ממשפחת אופים בשם Kayzer ב-Opatów שבגליציה שנכבשה על ידי מלוכת הבסבורג בחלוקה הראשונה של פולין.<ref></ref> במאה ה-18 קבע חוק את המחירים הקמעונאיים של (לחמניות) במלוכה ההבסבורגית. לכאורה, השם נכנס לשימוש כללי לאחר שגילדת האופים שלחה משלחת ב-1789 אל יוזף השני, קיסר האימפריה הרומית הקדושה (נולד ב-1741, בשלטון 1765–1790) ושכנעה אותו לבטל את הפיקוח על מחיר הלחמניות.

== וריאציות ==
לחמניית קיסר בעבודת יד ידועה בשם ( מילולית). ישנן גרסאות מרובות של הלחמנייה הנפוצה, שונות בגודל, בסוג הקמח המשמש ובתוספות. אף על פי שבאופן מסורתי, לחמניות בסגנון קיסר נמצאות כיום בציפוי פרג, שומשום, גרעיני דלעת, זרעי פשתן או גרעיני חמניות. לחמניות קיסר הן חלק עיקרי בארוחת הבוקר האוסטרית הטיפוסית, המוגשת בדרך כלל עם חמאה וריבה. היא משמשת לעיתים קרובות כלחמנייה לכריכים פופולריים כמו המבורגרים בארצות הברית, ועם פרוסת נקניק (Leberkäse) בגרמניה ובאוסטריה, אם כי היא משמשת גם למילויים רבים שונים לרבות שניצל. וריאציה הנקראת kümmelweck (לחלופין מאויתת "kimmelweck" או "kummelweck")<ref></ref> מצופה במלח גס וכרוויה, ובארצות הברית הלחמנייה היא מרכיב חיוני של התמחות באזור באפלו, של כריך בקר רוסטביף.

== ראו גם ==
* המטבח האוסטרי
* המטבח המרכז אירופאי
* רשימת לחמניות
* לחם וינאי

== קישורים חיצוניים ==

* [https://web.archive.org/web/20101129123350/http://www.nyfolklore.org/pubs/voic29-1-2/buffalo.html אגודת הפולקלור של ניו יורק - התביעה האחרת של באפלו לתהילה]

== הערות שוליים ==

קטגוריה:המטבח הגרמני
קטגוריה:המטבח האוסטרי
קטגוריה:לחם
ברמר קלאבן

ברמר קלאבן (בגרמנית: Bremer Klaben, או בקיצור Klaben) הוא סוג של לחם מתוק מברמן, גרמניה.

== מאפיינים ==
הלחם הזה, המפורסם בצפון גרמניה,<ref> [http://www.bremen-tourism.de/favourite-bremen-food A Favourite Bremen Food] Retrieved 21 August 2013 </ref> נאכל באופן מסורתי בעונת חג המולד. אומרים שברמר קלאבן טעים במיוחד כשהוא נאפה שבועיים לפני ההגשה. יש לו חיי מדף של מספר חודשים.

== מראה חיצוני ==
במאפה הזה יש יותר צימוקים מאשר בעוגת פירות רגילה.<ref> [http://www.bild.de/regional/bremen/hefegebaeck/wo-sind-in-bremen-die-besten-klaben-zu-haben-21270498.bild.html Where are the best in Bremen Klaben to have, translated via Google] Retrieved 21 August 2013 </ref> זהו לחם מהסוג שעשוי מפירות יבשים (במיוחד צימוקים), קמח, חמאה, סוכר, גרידת קליפת תפוז ולימון, רום, שקדים, שמרים ומלח, אם כי קיימות וריאציות רבות. תכונה שמבדילה אותו מה"סטולן" (Stollen) שהוא לחם מתוק, היא שהברמר קלאבן לא מאובק באבקת סוכר לאחר האפייה.<ref></ref> המתכון שלו קשור קשר הדוק לחנות העוגות המסורתית שטקר שנוסדה בשנת 1742.<ref> [http://travelandtourismguide.com/things-to-do-in-hamburg-germany/ Things to do in Hamburg Germany] Retrieved 21 August 2013 </ref>

== היסטוריה ==
המסמך המוקדם ביותר הידוע המזכיר את הקלאבן הוא משנת 1593.<ref></ref>

מאז דצמבר 2009 יש לו מעמד של כינוי מקור מוגן. העוגה בצורת לחם הצטרפה לשורות המובחרות של מזון שנהנים מסימנים גאוגרפיים מוגנים על פי חוקי האיחוד האירופי, כמו לחם זנגביל (בגרמנית: Lebkuchen) מנירנברג. ועדת הרגולציה של נציבות האיחוד האירופי פרסמה את ההודעה באמצעות כתב העת הרשמי שלה.<ref></ref>

== הערות שוליים ==

קטגוריה:מאכלי חג המולד
קטגוריה:המטבח הגרמני
קטגוריה:עוגות
קטגוריה:ברמן
הפיגוע בכרמאן (2024)

הפיגוע בכרמאן היה פיגוע טרור שביצעה המדינה האסלאמית (דאעש) ב-3 בינואר 2024 במהלך טקס יום השנה להתנקשות בחייו של קאסם סולימאני, בבית הקברות בכרמאן. בפיגוע נהרגו 84 אנשים ונפצעו 284 נוספים. מדובר במתקפת הטרור הקטלנית ביותר באיראן מאז המהפכה האיראנית ב-1979.

== רקע ==
קברו של קאסם סולימאני בבית הקברות ב[[כרמאן]]
=== חיסול סולימאני ===
ב-3 בינואר 2020, נהרג בתקיפה אמריקאית בנמל התעופה הבין-לאומי בבגדאד קאסם סולימאני, מפקד "כוח קודס" של משמרות המהפכה האסלאמית. סולימאני היה בעל השפעה משמעותית באיראן ונחשב לדמות השנייה בעוצמתה במדינה אחרי המנהיג העליון של איראן, האייתוללה עלי ח'אמנאי. כמפקד כוח קודס, הוא מילא תפקיד מרכזי בעיצוב המדיניות האיראנית ברחבי המזרח התיכון. סולימאני פיקח על משימות חשאיות, בהן מתן הדרכה, מימון, נשק, מודיעין ותמיכה לוגיסטית לארגוני טרור שיעיים או פרו-איראניים, בהם חמאס, חזבאללה והחות'ים.

3 ימים לאחר החיסול, ב-6 בינואר, הגיעה גופתו לטהראן, ומאות אלפים באו לחלוק לו כבוד אחרון. בהלוויה שהתקיימה למחרת בכרמאן נרמסו למוות לפחות 56 בני אדם.

לקראת יום השנה הרביעי למותו, שררה מתיחות מוגברת במזרח התיכון על רקע מתקפת הפתע על ישראל ומלחמת חרבות ברזל שנפתחה בעקבותיה. יום קודם לכן נהרג בכיר חמאס, סגן ראש הלשכה המדינית של חמאס, סאלח אל-עארורי, בתקיפה שיוחסה לישראל בביירות, עם כמה ממפקדי חמאס בלבנון.

== הפיגוע ==
הפיגוע הכפול נעשה במהלכה תהלוכה של תומכי משטר שהגיעו לפקוד את קברו של סולימאני, לציון יום השנה הרביעי למותו. המטען הראשון התפוצץ במגרש חנייה כ-700 מטרים מקברו של סולימאני. המטען השני התפוצץ במרחק של קילומטר אחד מהקבר, באחד הרחובות הסמוכים לבית הקברות. המטענים הופעלו בהפרש של 10 דקות זה מזה.

על פי דיווחים בתקשורת האיראנית, הפיגוע נעשה באמצעות מטעני חבלה שהונחו בכניסה לבית הקברות והופעלו בשלט רחוק. סגן מושל פרובינציית כרמאן טען שמדובר בוודאות במתקפת טרור<ref name=":0"></ref><ref name="i24"></ref>. 95 בני אדם נהרגו בפיגוע ונפצעו 284 נוספים, בהם שלושה פרמדיקים שהגיעו למקום בעקבות הפעלת המטען הראשון. על פי ההערכות, רוב ההרוגים נהרגו לאחר הפעלת המטען השני וכמה מהפצועים נרמסו בבהלה שבאה בעקבות הפיצוצים<ref name="ap141"></ref><ref></ref>.

== תגובות ==
באיראן הוכרז על יום אבל לאומי לקורבנות הפיגועים שיחל ב-4 בינואר<ref name="ap211"></ref>. נשיא רוסיה, ולדימיר פוטין הביע תנחומים לקורבנות הפיגועים<ref></ref>.

ארצות הברית הכחישה מעורבות בפיגוע וטענה כי לדעתה לישראל אין כל קשר לפיגוע גם כן<ref></ref>.

המדינה האסלאמית (דאעש) לקחה אחריות על הפיגוע.

== ראו גם ==
* מתקפת הטרור בטהראן
* יחסי איראן–המדינה האסלאמית

==קישורים חיצוניים==

* 
* וול סטריט ג'ורנל, [https://www.wsj.com/world/middle-east/u-s-secretly-alerted-iran-ahead-of-islamic-state-terrorist-attack-af77a19a U.S. Secretly Alerted Iran Ahead of Islamic State Terrorist Attack], 25 בינואר 2024

== הערות שוליים ==

כרמאן
קטגוריה:פרובינציית כרמאן
כרמאן
כרמאן
קטגוריה:2024 באיראן
כרמאן
מיראי

מיראי (ביפנית: 未来のミライ) הוא סרט פנטזיה-קומדיה-הרפתקאות יפני בסגנון אנימה, אשר יצא לאקרנים במקור בשנת 2018.<ref name=filminfo></ref> הסרט בוים ונכתב על ידי מאמורו הוסודה, והופק על ידי אולפני צ'יזו.

בשנת 2019 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה. בנוסף, הסרט היה מועמד לפרס בקטגוריית סרט ההנפשה הטוב ביותר בטקס פרסי גלובוס הזהב ה-76,<ref></ref> ולפרס בקטגוריית סרט ההנפשה הטוב ביותר בטקס פרסי בחירת המבקרים ה-24<ref></ref> ולפרס בקטגוריית סרט ההנפשה הטוב ביותר בטקס פרסי האוסקר ה-91, אך בכל המקרים הוא הפסיד לסרט ספיידרמן: ממד העכביש.<ref></ref> זהו סרט האנימה הראשון שלא הופק על ידי סטודיו ג'יבלי שזכה למועמדות לפרס האוסקר בקטגוריית טקס פרסי האוסקר.<ref></ref> הסרט זכה בפרס בקטגוריית הסרט העצמאי הטוב ביותר בטקס פרסי האנני.<ref></ref>

== תקציר העלילה ==
עלילת הסרט מתמקדת בילד בן ה-4 קון אשר מתקשה להתמודד עם אחותו התינוקת מיראי. קון מגלה גן קסום המאפשר מסע בזמן באמצעותו הם מצליח לפגוש את אחותו בעתיד כאשר היא בת עשרה ואת אמו כאשר הוא היה ילד צעיר. החוויות יוצאות הדופן מחזקות את הקשר המשפחתי ותורמת לכך שקון הופך אמפתי לאחותו.

== מדבבים ==
{| class="wikitable"
! rowspan="2" | דמות
! colspan="2" | מדבבים
|-
! בגרסה היפנית
! בגרסה האנגלית
|-
| קון אוטה
| מוקה קמישיראישי (בצעירותה)טאסוקו האטאנאקה (גרסה מבוגרת)
| ג'יידן ולדמן (בצעירותה)אוון סמית' (גרסה מבוגרת)
|-
| מיראי אוטה
| הארו קורוקיקאדה הונדו (כתינוקת)
| ויקטוריה גרייס
|-
| האב
| גן הושינו
| ג'ון צ'ו
|-
| האם
| קומיקו אסוסאקורה סייגה (בצעירותה)
| רבקה הולמדיגן קאקמר (בצעירותה)
|-
| האיש המסתורי
| מיטסו יושיהארה
| קריספין פרימן
|-
| הסבתא
| יושיקו מיאזאקי
| איילין ט'קייולרי ארם (בצעירותה)
|-
| הסבא
| קוג'י יאקושו
| ויקטור ברנדט
|-
| הסבא רבא
| מסהארו פוקויאמה
| דניאל דיי קים
|-
| הסבא רבתא
| אסאמי סאנאדה
| סטפני שה
|}

== קישורים חיצוניים ==
* 

==הערות שוליים==

קטגוריה:סרטים על משפחות
קטגוריה:סרטי 2018
קטגוריה:סרטי אנימה מ-2018
קטגוריה:סרטי אנימה
קטגוריה:סרטי מאמורו הוסודה
ביטוח מחלות קשות

ביטוח מחלות קשות היא פוליסת ביטוח מסוג פיצוי המעניקה תגמול בעת קרות מחלה קשה.

== פרטי הפוליסה ==
ביטוח מחלות קשות נועד על מנת להבטיח למבוטח הכנסה בעת שיחלה במחלה קשה. רשימת המחלות כפופה לתנאי הפוליסה, בפוליסה הבסיסית כפי שהופקה לראשונה בארצות הברית בשנת 1983 היו כלולים המחלות: התקף לב, סרטן, שבץ מוחי וניתוח מעקפים לעורקי הלב .

כיסוי מחלות קשות נמכר מתוך כוונה לספק הגנה כלכלית לאנשים לאחר אבחון או טיפול של מחלה שנחשבת קריטית. תגמולי הביטוח נועדו להחליף אובדן הכנסה עקב ירידה ביכולת ההשתכרות, ולממן את הוצאות שאינם מכוסות בביטוחי הבריאות כגון מעבר לדירת נכה.

לעיתים מבוטחים נוהגים לרכוש את הביטוח לכיסוי ההוצאות הרפואיות, במקום ביטוח בריאות.
לממן שינוי באורח החיים.

== רשימת המחלות ==
בפוליסה עשויים להיכלל מחלות נוספות שונות בהם:
* מחלת אלצהיימר
* אנמיה אפלסטית
* דלקת קרום המוח
* גידול שפיר במוח
* עיוורון
* תרדמת
* חרשות
* אי-ספיקת כליות
* החלפת המסתם הצניפי
* אובדן דיבור
* אובדן גפיים
* טרשת נפוצה
* הידבקות ב-HIV
* שיתוק
* מחלת פרקינסון
* כוויות קשות
== פיצוי סרטן ==
בישראל, חברות הביטוח משווקות "פוליסה פיצוי סרטן" המיועדת לפיצוי במקרה של מחלות הסרטן בלבד. פוליסה זו זולה בכמחצית מהביטוח מחלות קשות הרגיל.

לרוב "פיצוי סרטן" משווק למעשנים בעלי סיכון גבוה לחלות בסרטן, ואשר תעריף הביטוח הרגיל לכל המחלות יקר יותר עבורם באופן משמעותי.

==ראו גם ==
* ביטוח בריאות

== קישורים חיצוניים ==
* [https://www.kolzchut.org.il/he/ביטוח_מחלות_קשות_במסגרת_ביטוח_בריאות_פרטי ביטוח מחלות קשות], באתר כל זכות

קטגוריה:ביטוח
סטייק פאי

סטייק פאי ביתי
סטייק פאי (באנגלית: Steak pie) היא פשטידת בשר מסורתית המוגשת בבריטניה.

== מאפיינים ==
הפאי עשוי מנזיד אומצה ורוטב בקר, סגור במעטפת מאפה. לפעמים משולבים במילוי ירקות מעורבים. המנה מוגשת לרוב עם "סטייק צ'יפס" (תפוחי אדמה פרוסים עבים מטוגנים, לפעמים בטפטוף שומן).

סטייק פאי זמין על פי רוב גם בחנויות פיש אנד צ'יפס, מוגש עם טוגנים רגילים, המכונה בסקוטלנד "ארוחת ערב סטייק פאי". ארוחת ערב סטייק פאי מלווה בדרך כלל במלח ובחומץ. עם זאת, בסביבות אדינבורו, שילוב של חומץ יין ורוטב חום, המכונה בפשטות "רוטב" או "רוטב צ'יפי" הוא מאוד פופולרי. הפרופורציות המדויקות של כל מרכיב הן ייחודיות לכל טייק-אווי (איסוף עצמי). כמה חנויות פיש אנד צ'יפס, במיוחד בסקוטלנד, מחממות פשטידות קפואות אפויות מראש על ידי הטלתן לטיגון בשמן עמוק.

== סטייק פאי וכדורגל ==
ברחבי בריטניה, פשטידות בשר הן אוכל חם מסורתי הנאכל במשחקי כדורגל לפני בעיטת הפתיחה או במהלך הפסקת המחצית.<ref></ref> פשטידת הבשר היא כל כך שם נרדף לכדורגל בממלכה המאוחדת, שבטקס פרסי ה-British Pie מוענק פרס לפאי הכדורגל הטוב ביותר.<ref></ref>

סקוטים רבים חוגגים את Neerday ("יום השנה החדשה") עם ארוחת ערב של סטייק פאי.<ref name="aberdeen">'[http://www.aboutaberdeen.com/hogmanaycustoms.php Scottish Hogmanay Customs and Traditions at New Year]' at [http://www.aboutaberdeen.com About Aberdeen]. Retrieved 21 December 2007.</ref><ref></ref>

== סוגים ==
סוגים אחרים של סטייק פאי זמינים ברחבי העולם, כולל באוסטרליה ובניו זילנד. באירלנד, נהוג להוסיף גינס סטאוט יחד עם בייקון ובצל, והתוצאה מכונה בדרך כלל סטייק וגינס פאי (או בקיצור גינס פאי). סטייק ואייל פאי היא יצירה דומה, הפופולרית בפאבים בריטיים, תוך שימוש באחת ממגוון האיילים במקום הגינס.

== קישורים חיצוניים ==

== הערות שוליים ==

קטגוריה:המטבח האירי
קטגוריה:המטבח הסקוטי
קטגוריה:פאי (מאפה)
קטגוריה:המטבח הבריטי
מצלוגנתוס

מצלוגנתוס (שם מדעי: Macelognathus) הוא סוג קדום של דמוי-תנין, אשר חי באמריקה הצפונית במשך היורה העליון שלפני 156.3 עד 146.8 מיליון שנה מזמננו.

במקור הסוג נחשב לדינוזאור בעל קרבה לקנגנתיים, אך בהמשך סווג כדמוי-תנין מוקדם מהקבוצה הנכחדת Sphenosuchia . הדמיון לדינוזאור קשור לאבולוציה מתכנסת עקב אורח חיים דומה.

==מאפיינים==
זוחל זה ידוע מממצאי מאובנים שהתגלו בשטח Como Bluff שבתצורת מוריסון בויומינג. הסוג נקרא בשמו בידי החוקר הידוע עותניאל צ'ארלס מארש בשנת 1884 על סמך ממצאי לסת תחתונה חלקית. ממצאים נוספים שלו התגלו בשטחי פרויטה שבקולורדו ב-2005. הסוג מכיל מין בודד, Macelognathus vagans.

הוא דמוי-תנין בעל מאפיינים של דינוזאור ויכולת מהירה. אולי הוא היה דו-רגלי והוא היה קל יחסית באורך של 1.2 עד 1.9 מטר בקירוב. ככל הנראה היה צייד מהיר של טרף קטן.

הסוג האלופוס לעיתים משויך לסוג זה ונחשב למוטל בספק בשל כך.

==קישורים חיצוניים==

קטגוריה:דמויי תנינאים מהיורה
קטגוריה:בעלי חיים שחיו ביורה עליון באמריקה הצפונית
קטגוריה:מאובני טקסונים שתוארו ב-1884
High School Musical: The Musical: The Series: The Soundtrack: The Final Season

High School Musical: The Musical: The Series: The Soundtrack: Season 4 הוא אלבום הפסקול לעונה הרביעית והאחרונה של סדרת הסטרימינג של דיסני+, "היי סקול מיוזיקל: המחזמר: הסדרה". הפסקול לעונה מכיל שירים מקוריים, כמו גם שירים מהסרט משנת 2008, "היי סקול מיוזיקל 3". האלבום יצא ב-9 באוגוסט 2023, יום אחד לאחר שהעונה האחרונה עלתה בשלמותה בשירות הסטרימינג.

== רקע ==
במאי 2022, חודשיים לפני שהסדרה "היי סקול מיוזיקל: המחזמר: הסדרה" החלב בשידורי עונתה השלישית, הסדרה חודשה לעונה רביעית.<ref></ref> בספטמבר, באירוע D23 Expo השנתי, אושר שהמחזמר יהיה עיבוד תיאטרוני של הסרט משנת 2008, "היי סקול מיוזיקל 3".<ref></ref>

== הרכב ==
הפסקול כולל שירים מקוריים וכן הקלטות חדשות של שירים מהסרט "היי סקול מיוזיקל 3".

== סינגלים ==
לפני עליית העונה בדיסני+, יצא שיר כסינגל ב-25 ביולי 2023, ששמו "High School Reunion" ובוצע על ידי קורבין בלו, מוניק קולמן, לוקאס גראביל, קייסי סטרוה, סופיה ויילי ומתיו סאטו.<ref></ref>

== הוצאה וקידום ==
האלבום יצא באופן דיגיטלי ב-9 באוגוסט 2023.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:פסקולים מ-2023
קטגוריה:אלבומי היי סקול מיוזיקל
קטגוריה:היי סקול מיוזיקל: המחזמר: הסדרה
קטגוריה:אלבומי מחזמר
קטגוריה:פסקולי טלוויזיה
קטגוריה:פסקולים באנגלית
קטגוריה:פסקולי וולט דיסני רקורדס
האנטר טייסון

האנטר טייסון (באנגלית: Hunter Tyson; נולד ב-13 ביוני 2000) הוא כדורסלן אמריקאי המשחק בקבוצת דנוור נאגטס מליגת ה-NBA, בעמדת הפאוור פורוורד.

==קריירת מכללות==
טייסון נולד במונרו שבקרוליינה הצפונית, ובין השנים 2018–2023 למד באוניברסיטת קלמסון אשר בקרוליינה הדרומית. בעונתו החמישית והאחרונה בקבוצת הכדורסל של האוניברסיטה (2022/2023) רשם ממוצעים של 15.3 נקודות, 9.6 ריבאונדים, 2.4 שלשות (ב-40.5% קליעה) ו-1.5 אסיסטים למשחק.

==קריירה מקצועית==
טייסון נבחר בבחירה ה-37 של דראפט ה-NBA{{כ}} 2023, על ידי אוקלהומה סיטי ת'אנדר, ומיד הועבר בטרייד לדנוור נאגטס. ביולי 2023 חתם בנאגטס על חוזה ל-4 עונות, מתוכן 3 הראשונות מובטחות.

==קישורים חיצוניים==

קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קלמסון
קטגוריה:כדורסלני דנוור נאגטס
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2000
אות משמיים: הסימן הראשון

"אות משמיים: הסימן הראשון" (באנגלית: The First Omen) הוא סרט אימה על-טבעי אמריקאי בבימויו של ארקשה סטיבנסון, ונכתב על ידי סטיבנסון, טים סמית' וקית' תומאס, ותסריט מאת בן ג'ייקובי. הסרט מהווה פריקוול לסרט "" משנת 1976, ועוקבת אישה אמריקאית שנשלחה לעבוד בכנסייה ברומא ומגלה תאוריית קונספירציה אפלה לבריאתו של אנטיכריסט. בסרט מככבים נל טייגר פרי, תאופיק ברהום, סוניה בראגה, ראלף אינסון וביל ניי.

הסרט עלה לאקרנים ב-5 באפריל 2024, ובישראל עלה לאקרנים ב-4 באפריל 2024.

== תקציר העלילה ==
אישה אמריקאית בשם מרגרט דאינו, נשלחת לעבוד בכנסייה ברומא ומגלה תאוריית קונספירציה אפלה על בריאתו של אנטיכריסט.

== צוות השחקנים והדמויות ==
* נל טייגר פרי – מרגרט
* סוניה בראגה – סילביה
* ראלף אינסון – הכומר ברנן
* ביל ניי – לורנס 
* תאופיק ברהום
* מריה קבלרו
* ניקול סורייס
* צ'ארלס דאנס

== הפקה ==
באפריל 2016, הוכרז על פריקוול של "אות משמיים", בן ג'ייקובי כתסריטאי ואנטוניו קמפוס היה במגעים לבימוי. במאי 2022, אולפני המאה ה-20 החלו בפיתוח הסרט, ונמסר כי ארקשה סטיבנסון תביים את הסרט. בשלהי אוגוסט 2022, לוהקה נל טייגר פרי לצוות השחקנים. צילומי הסרט הסתיימו בינואר 2023.

== הפצה ==
הסרט עתיד לעלות לאקרנים ב-5 באפריל 2024, תחת הפצת אולפני המאה ה-20, בישראל הסרט עתיד לעלות לאקרנים ב-4 באפריל 2024.

== קישורים חיצוניים ==

== הערות שוליים ==

קטגוריה:סרטי 2024
קטגוריה:סרטי אימה מ-2024
קטגוריה:סרטי אימה על-טבעיים אמריקאיים
קטגוריה:סרטי אולפני המאה ה-20
קטגוריה:סרטים אמריקאיים משנת 2024
גורדון שילדנפלד

גורדון שילדנפלד (בקרואטית: Gordon Šildenfeld; בגרמנית: Gordon Schildenfeld; נולד ב-18 במרץ 1985) הוא כדורגלן עבר קרואטי ממוצא אוסטרי ששיחק בעמדות המגן.

==ביוגרפיה==
גורדון שילדנפלד נולד בשיבניק שביוגוסלביה. הוא עשה את צעדיו הראשונים בכדורגל במועדון שיבניק. בשנת 2007, נקנה על ידי הקבוצה דינמו זאגרב. הוא שיחק במדי הקבוצה במשך כחצי עונה בלבד. היה שחקן הרכב קבוע במשחקי ליגת האלופות וגביע אופ"א. בינואר 2008 נמכר לבשיקטש הטורקית תמורת סכום של 1.7 מיליון יורו. בבשיקטש שיחק למעשה רק עד סוף עונת 2007/08. לאחר מכן הושאל לדיסבורג הגרמנית ושנה אחרי זה – לשטורם גראץ האוסטרית. ביוני 2010 חתם שלידנפלד עם גראץ על חוזה לשלוש שנים.

בתום עונת 2010/11 מכרה גראץ את כרטיס השחקן של שלידנפלד לאיינטרכט פרנקפורט תמורת 1 מיליון יורו. שלידנפלד שיחק בשורות פרנקפורט עונה אחת, במהלכה היה אחד משחקני המפתח של הקבוצה ועזר לה לעלות חזרה לבונדסליגה הראשונה. לאחר עונה אחת בפרנקפורט – נמכר שלידנפלד לדינמו מוסקבה הרוסית תמורת 2 מיליון יורו.

===נבחרת קרואטיה===
ב-19 בנובמבר 2009 שיחק שילדנפלד את משחקו הראשון בנבחרת הקרואטית – הוא נכנס כמחליף בדקה 59 במשחק ידידות מול נבחרת ליכטנשטיין. הוא זומן לסגל הנבחרת ליורו 2012, לקח חלק בכל שלושת משחקי הקבוצה בטורניר. שילדנפלד נסע עם הנבחרת למונדיאל 2014, אך לא שותף באף אחד ממשחקיה בתחרות.

ב 28 במרץ 2015 במשחק נגד במסגרת מוקדמות יורו 2016 כבש שילדנפלד את שערו היחיד במדי הנבחרת. הוא השתתף גם ביורו 2016 עצמו, אך נטל חלק בשני משחקים בלבד – בשניהם נכנס כמחליף בדקה 90. לאחר יורו 2016 לא זומן יותר לסגל הנבחרת.
==תארים==
* אליפות ליגת העל הקרואטית: 2007/08, 2015/16
* הגביע הקרואטי: 2008, 2016
* הגביע היווני: 2013/14
* אליפות הבונדסליגה האוסטרית: 2010/11
* הגביע האוסטרי : 2010
== קישורים חיצוניים ==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני שיבניק
קטגוריה:כדורגלני דינמו זאגרב
קטגוריה:כדורגלני דיסבורג
קטגוריה:כדורגלני בשיקטש
קטגוריה:כדורגלני שטורם גראץ
קטגוריה:כדורגלני איינטרכט פרנקפורט
קטגוריה:כדורגלני דינמו מוסקבה
קטגוריה:כדורגלני פאוק סלוניקי
קטגוריה:כדורגלני פנאתינאיקוס
קטגוריה:כדורגלני אנורתוסיס פמגוסטה
קטגוריה:כדורגלני אריס לימסול
קטגוריה:כדורגלני נבחרת קרואטיה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:קרואטים שנולדו ב-1985
מקסים סראף

מקסים סראף (ברוסית: Максим Сарраф ; נולד ב-15 במרץ 2005 במוסקבה שברוסיה) הוא כדורגלן סורי-רוסי המשחק בעמדת השוער במחלקת הנוער של צסק"א מוסקבה ובנבחרת סוריה.

== קריירת מועדונים ==
סראף משחק במחלקת הנוער של צסק"א מוסקבה.

== קריירה בינלאומית ==
סראף נכלל בסגל נבחרת סוריה לטורניר גביע אסיה 2023, על-אף שלא ערך הופעות במדי הנבחרת עד למועד הזימון.

== קישורים חיצוניים ==

== הערות שוליים ==

קטגוריה:כדורגלנים סורים
קטגוריה:כדורגלנים רוסים
קטגוריה:שוערי כדורגל סורים
קטגוריה:שוערי כדורגל רוסים
קטגוריה:מוסקבה: כדורגלנים
קטגוריה:כדורגלני נבחרת סוריה
קטגוריה:כדורגלני גביע אסיה 2023
קטגוריה:סורים שנולדו ב-2005
קטגוריה:רוסים שנולדו ב-2005
כביש הפינגווינים

כביש הפינגווינים (ביפנית: ペンギン・ハイウェイ) הוא רומן יפני משנת 2010 שנכתב על ידי הסופר היפני טומיהיקו מורימי. יצא לאור במקור בשנת 2010. הספר משלב אלמנטים מהז'אנרים מדע בדיוני, מסתורין ופנטזיה.

הצלחת הספר הובילה ליצירת עיבוד קולנועי בבימויו של הירויאסו אישידה וליצירה של סדרת מאנגה המבוססת על עלילת הספר.

== תקציר העלילה ==
העלילה מתרחשת בעיירה יפנית רגילה לכאורה ומתמקדת בילד סקרן בן 10 בשם אויאמה שמגלה שפינגווינים מתחילים להופיע בעיירה באופן מסתורי, לכאורה משום מקום. אויאמה הסקרן אשר נחוש לפענח את התעלומה מחליט לצאת ולגלות מהיכן הם מגיעים. אויאמה מגלה בהמשך שישנו קשר בין הפינגווינים לאישה מסתורית שעובדת במרפאת שיניים מקומית.

== הדמויות הראשיות ==
* אויאמה - ילד סקרן וחכם בן 10. אויאמה יוצא לחקור היטב מדוע פינגווינים מסתוריים החלו להופיע בעיירה שלו.
* ליידי - אישה מסתורית שעובדת במרפאת השיניים המקומית. היא מחליטה לסייע לאויאמה להשתפר בשחמט. היא הופכת בהמשך למושא אהבתו של אויאמה ולדמות מרכזית שתסייע לו להבין את האירועים הבלתי מוסברים המתחוללים בעיירה שלו.
* אוצ'ידה - חברו הביישן של אויאמה אשר מצטרף אליו במסע שלו לחשוף את האמת מאחורי ההתרחשויות המוזרות בעיירה.
* האמאמוטו - בת כיתתו של אויאמה. האמאמוטו היא ילדה חכמה במיוחד שמאוהבת באויאמה ומקנאה בליידי. מחליטה בהמשך לשתף עימו פעולה.
* סוזוקי - חבר לכיתה של אויאמה. סוזוקי הוא הבריון של הכיתה. הוא מאוהב בהאמאמוטו.
* אביו של אויאמה - מרבה לקחת חלק בנסיעות עסקים מחוץ ליפן.
* אביה של האמאמוטו - חוקר מטאורולוגיה.

== סרט אנימה ==

בשנת 2018 סטודיו קולורידו הפיקו את העיבוד הקולנועי לספר אשר בוים על ידי הירויאסו אישידה.

הקרנת הבכורה של הסרט התקיימה בפסטיבל הסרטים הבינלאומי "פנטזיה" במונטריאול ב-29 ביולי 2018.<ref name="FIFF"></ref> הסרט יצא לראשונה לאקרנים ביפן ב-17 באוגוסט 2018.<ref></ref>

ב-6 באוגוסט 2019 יצאו לשווקים מהדורות ה-DVD וה-Blu-ray של הסרט.<ref name="Blu-ray-DVD"></ref>

== סדרת מאנגה ==
עיבוד המאנגה לרומן, אשר מכיל איורים מאת קייטו יאנו,<ref></ref> פורסם במקור במגזין "Monthly Comic Alive" מ-27 במרץ 2018 עד 27 בפברואר 2019. המאנגה פורסמה בשלושה כרכים.<ref></ref>

== קישורים חיצוניים ==
* (ביפנית)

* 

==הערות שוליים==

קטגוריה:אנימות ומאנגות מדע בדיוני
קטגוריה:סרטי אנימה מ-2018
קטגוריה:סרטי 2018
קטגוריה:ספרי 2010
קטגוריה:סדרות מאנגה
קטגוריה:סרטים מבוססי ספרים
קטגוריה:סרטי אנימה
חסן ביטמז

חסן ביטמז (בטורקית: Hasan Bitmez; 15 בדצמבר 1969 - 14 בדצמבר 2023) היה פוליטיקאי טורקי חבר האספה הלאומית הגדולה של טורקיה ממפלגת "סעדת".

== ביוגרפיה ==
חסן ביטמז נולד בעיירה אלוקרה ב-15 בדצמבר 1969. הוא למד בבית ספר הדתי אימאם הטיפ (Imam Hatip) אשר באיסטנבול, ולמד באוניברסיטת אל-אזהר שבמצרים.

ביטמז היה חבר במפלגת "סַעַדָּת", מפלגת אופוזיציה איסלאמיסטית קטנה, התומכת בכמאל קיליצ'דראולו, יריבו של נשיא טורקיה, רג'פ טאיפ ארדואן. ב-12 בדצמבר 2023, במהלך מלחמת חרבות ברזל נשא נאום אנטי-ישראלי מעל בימת הפרלמנט הטורקי, בו תקף את ארדואן על המשך היחסים עם ישראל. אל דוכן הנואמים הוא עלה עם שלט שעליו נכתב "ישראל רוצחת – מפלגת הצדק והפיתוח משתפת פעולה". בנאום הוא איים כי "ישראל תסבול מזעם אללה". מיד לאחר מכן התמוטט וראשו נחבט ברצפה<ref></ref>. הוא מת בבית החולים העירוני אנקרה-בילקנט יומיים לאחר מכן, יום לפני יום הולדתו ה-54. בזמן שהתמוטט, חברי הפרלמנט של מפלגת הצדק והפיתוח קראו "זהו זעמו של אללה".<ref></ref><ref></ref> ביטמז נקבר בבית הקברות "מרקזפנדי" אשר באיסטנבול<ref></ref>. לאחר מותו התפרקה ברית "סַעַדָּת וגֶּלְגֵּ'ק", כיוון שלא הצליחה לשמור על מכסת 20 הנציגים לאיחוד<ref></ref>.

חסן ביטמז הוא חבר הפרלמנט הרביעי בהיסטוריה של טורקיה שמת במהלך או אחרי אירוע שהתרחש באספה הלאומית<ref></ref>. הוא היה נשוי ואב לילדה אחד<ref name="Reuters"></ref>.

== ביאורים ==

== הערות שוליים ==

קטגוריה:בוגרי אל-אזהר
קטגוריה:טורקים שנולדו ב-1969
קטגוריה:טורקים שנפטרו ב-2023
פרא (סרט, 1999)

פרא הוא סרט קולנוע ישראלי משנת 1999 בכתיבה ובימוי של יורם גל, עם עומר ברנע בתפקיד הראשי.

הסרט הופק על ידי יורם גל ואשתו נילי דותן בסיוע קרן הקולנוע הישראלי והקרן לעידוד הסרט הישראלי.

"פרא" מכר 724 כרטיסים בלבד.

==תקציר העלילה==
דור (עומר ברנע) הוא נער בן 17 המכונה "פרא" שזה עתה סיים תיכון ומתכונן להתגייס לצה"ל ולשרת בסיירת. הוריו התגרשו ומגיל שנתיים הוא גדל אצל סבתו (אריקה קנולר). הוא מאוהב ברננית (עדי עזרוני) שלומדת אתו באותה כיתה אך מתבייש לגלות לה. הוא עדיין בתול ומספק את צרכיו המינים באוננות והזיות מיניות בלתי פוסקות.

לבסוף הוא מחליט לשים קץ לבתוליות שלו, הוא נפרד מסבתו ונוסע לתל אביב. בבית קפה הוא מנסה להתחיל עם בחורה (אפרת כהן) אך בעלה מופיע לפתע. הוא מסתובב ברחובות ונפגש עם זונה (גילה גולדשטיין) שמנסה לפתות אותו אבל זה לא מצליח. הוא נמלט ממנה למונית והנהג (ניר מנקי) מסיע אותו לבקשות לחוף תל ברוך ומסביר לו על סוגי הזונות. פרא נתקל שם בקוקסינל (רינן חיים), בורח משם ונרדם לבסוף על החוף.

הוא מתעורר בעזרתו של "הרב דנינו" (אייל רוזלס), עבריין שחזר בתשובה ומנסה להשפיע על פרא לחזור בתשובה. הוא מכוון את פרא לחבר שלו המכונה "הזאב" (דור פלס) שגר עם אשתו ג'ורג'ינה (לני שחף). "הזאב" הוא ביסקסואל חסר ילדים והוא מתאהב בפרא ומציע לאמצו. בינתיים מאבד פרא את בתוליו לג'ורג'ינה, עוזב אותם ונוסע לאילת. שם הוא פוגש בטלילה (בהט קלצ'י), פרופסורית בת 40 ומבלה אתה שבוע בסקס בלתי פוסק.

פרא מתחיל לעבוד בבניין אך מפוטר לאחר שהכה את הקבלן (נתן כוגן) שרימה אותו במשכורת. הוא ממשיך בעבודה בשטחים אבל גם כאן הוא מתעמת עם המעסיק שלו (ארז גוטליב).

הוא חוזר לדירתה של טלילה בתל אביב שמזמינה את עורך הדין שלה, מיכאל לביא (גבי שושן), שעורך חוזה לשתף את פרא ברכושה אך פרא מסרב לחתום, בורח משם ומתגייס.

בלשכת גיוס הוא פוגש את "הנסיכה" שלו והם מודים אחד בפני השנייה כי תמיד שאפו להתקרב זה לזו, אך התביישו.

לאחר שבעה חדשים הוא עוזב את "הנסיכה" ומועבר ללבנון.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|עומר ברנע
|פרא
|
|-
|דור פלס
|הזאב
|
|-
|לני שחף
|ג'ורג'ינה
|
|-
|בהט קלצ'י
|טלילה
|
|-
|גבי שושן
|מיכאל לביא
|עורך דין
|-
|אייל רוזלס
|הרב דנינו
|
|-
|גילה גולדשטיין
|זונה
|
|-
|עדי עזרוני
|רננית
|
|-
|נתן כוגן
|מנהל עבודה
|
|-
|ארז גוטליב
|מתנחל
|
|-
|ניר מנקי
|נהג מונית
|
|-
|אריקה קנולר
|סבתא
|
|-
|אפרת כהן
|אישה בקפה
|
|-
|שמעון סיאני
|חלבני
|מוכר ארטיקים
|-
|דבי בסרגליק
|אישה עם ילד
|
|-
|רינן חיים
|קוקסינל
|
|-
|יורם גל
|אבא של פרא
|
|}

==קישורים חיצוניים==

קטגוריה:סרטים ישראליים
קטגוריה:סרטי 1999
קטגוריה:סרטים בעברית
קטגוריה:סרטים ישראליים משנת 1999
קטגוריה:סרטים ישראליים עצמאיים
יוסי קקון

יוסף חיים (יוסי) קקון (נולד ב־18 בנובמבר 1984) הוא ראש עיריית צפת. בעבר כיהן בתפקיד מנכ"ל מועצת רכסים.

== ביוגרפיה ==
קקון נולד במגדל העמק לאברהם ורינה קקון. אביו היה מחנך, רב בית כנסת וחבר מועצת העיר בעבר, ואמו הייתה מורה לאמנות, אפייה וכלכלת בית, ואם בית בפנימייה. הוא גדל במגדל העמק ולמד במוסדות מגדל אור של הרב יצחק דוד גרוסמן ובישיבת פורת יוסף. בשנת 2006 התגייס לצה"ל, ושרת כרל"ש בפיקוד צפון.

ב-2006 הקים בצפת את תנועת הנוער "ילדי אריאל" ע"ש אריאל יוחאי חדד, והיה אחראי ומנהל קבוצת "מחוברים לחיים" באזור הצפון והעמקים. העמותה הקימה והפעילה מועדונית לנוער. בשנת 2008 הוענק לו אות "יקיר העיר צפת" מראש העיר ישי מימון על פעילות רווחה לנוער וילדים בעיר.

קקון הוא בעל תואר ראשון בחינוך וחברה, עם התמחות בטיפול בנוער בסיכון, ותואר שני M.A במנהל עסקים וניהול, עם התמחות בניהול מערכות חינוך, שניהם מטעם הקריה האקדמית אונו. בנוסף, עבר הכשרה בהנחיית הורים.

שימש כסמנכ"ל ואחראי בינוי ופיתוח במוסדות מגדל אור של הרב גרוסמן במגדל העמק, וכמנהל קשרי קהילה של קופת חולים כללית בעיר. כמו כן, קקון הוסמך כחובש וכנהג אמבולנס במד"א. בין השנים 2010–2020 כיהן כראש סניף גלבוע של איחוד הצלה.

קקון שימש כמנכ"ל מועצה מקומית רכסים עד שהתפטר באוגוסט 2023 לטובת חזרתו לצפת והתמודדותו לראשות העיר מטעם מפלגת ש"ס ובתמיכת דגל התורה ואגודת ישראל. הבחירות נדחו מאוקטובר 2023 לפברואר 2024 בשל מלחמת חרבות ברזל. קקון זכה ב-52% מהקולות וגבר על ראש העיר המכהן שוקי אוחנה.

===חיים אישיים===
נשוי למוריה, ילידת צפת, ולהם ארבעה ילדים.

== קישורים חיצוניים ==
* 

== הערות שוליים ==

קטגוריה:ראשי עיריית צפת
קטגוריה:ראשי רשויות מקומיות מטעם ש"ס
קטגוריה:מנכ"לי רשויות מקומיות
קטגוריה:יקירי צפת
קטגוריה:בוגרי ישיבת פורת יוסף
קטגוריה:בוגרי הקריה האקדמית אונו
קטגוריה:מגדל העמק: אישים
קטגוריה:ישראלים שנולדו ב-1984
התיאטרון הארצי לילדים ולנוער

סמליל התיאטרון הארצי לילדים ולנוער עד 2021
התיאטרון הארצי לילדים ולנוער הוא תיאטרון רפרטוארי ישראלי שייסד סמי לוי בשנת 1985 ומאז הוא עומד בראשו. המנהלת האומנותית היא השחקנית הדס קלדרון. נשיאת הכבוד של התיאטרון היא השחקנית וכלת פרס ישראל ליא קניג.

התיאטרון הוכר בשנת 2011 כתיאטרון רפרטוארי ומאז נתמך על ידי המדינה. משכנו נמצא ברחוב ארלוזורוב בתל אביב. זוכה פרסי הבמה לילדים ונוער במסגרת האסיטז' הישראלי.

==היסטוריה==
לוי בעל ניסיון אומנותי וניהולי בתחום התרבות בישראל. לאחר שירות בצה"ל כקצין חינוך וראש ענף תרבות שפיקד על הלהקות הצבאיות, הקים את א.ל.ה. - עמותה לתיאטראות ולאמנויות הבמה לילדים ולנוער ועמד בראשה כ-14 שנים וניהל את להקת "התנועטרון" והלהקה של עידו תדמור.
בשנת 1985 ייסד את התיאטרון הארצי המתמקד בהפקות מקור לקהל צעיר משאר התיאטראות בישראל במטרה לקדם סובלנות, הקשבה ואמפתיה.

בתיאטרון מועסקים כ-500 עובדים בהם שחקנים ומתקיים שיתוף פעולה עם משרד החינוך ובפרט תוכנית סל תרבות ארצי המקרבת את תלמידי בית הספר להצגות ומופעים אומנותיים. כמו כן, בשל קרבתו של לוי לצה"ל, מתקיים שיתוף פעולה הדוק עם צה"ל לפעילויות חינוכיות ותרבות יום א'. התיאטרון נהנה מתמיכה כלכלית של משרד התרבות והספורט ועיריית תל אביב-יפו.

בשנת 2023 זכה סמי לוי בפרס מפעל חיים בפרס הבמה לילדים ונוער מאת עמותת אסיטז' ישראל על פעילותו בהקמת התיאטרון וניהולו השוטף.

==הפקות==
הצגות התיאטרון מתמקדות בערכי ארץ ישראל, הקניית ערכים חברתיים ותרומה לקהילה. במסגרת זו, מופקים אירועי לטובת הגעת חסידי אומות העולם, ערבי הוקרה לשורדי השואה בשיתוף חניכי תנועות הנוער ועוד.

התיאטרון מפיק ומציג הצגות המשלבות מחזות מקוריים ומחזות מתורגמים שחלקם נמכרים ומוצגים בתיאטראות אחרים.
בשנת 2020, במהלך הקורונה בישראל, העלתה המנהלת האומנותית קלדרון שני מחזות מקוריים, המחזמר לילדים "הכל זהב" ובו שירי להקת התרנגולים. וההצגה "גרטה" בהשראת פעילת איכות הסביבה גרטה טונברי.
בשנת 2022, הוצג מופע היחיד "לא מתחתנת" בכיכובה של טלי אורן שכתב אורן יעקובי וביים יותם קושניר. בהמשך אותה השנה, עלה מחזמר מקורי המבוסס על הסרט הלהקה בהפקת התיאטרון בבימויו של צדי צרפתי, תרגום של אורן יעקובי ובכיכובם של דב נבון, תום גרציאני, נופר סלמאן, ונוי הלפרין.
התיאטרון העלה עיבוד להצגות הילדים חנה'לה ושמלת השבת ואורה הכפולה.

בשנת 2023 עלו ההפקה המחודשת למחזמר סאלח שבתי בכיכוב איציק כהן ומופע היחיד "מילה טובה" של דב נבון. בסוף אותה השנה הועלה מחזמר המבוסס על הסרט סוף העולם שמאלה כמחזמר תיאטרלי בשיתוף עם תיאטרון חיפה.

הצגה שזכתה לפרסום היא "הילד עם הנקודות" המציגה את סיפורו של ילד המתמודד עם קשיים חברתיים בעקבות מחלת עור נדירה. הפקה זו עלתה בשיתוף עם תיאטרון גושן.

==קישורים חיצוניים==
* 

* [https://www.habama.co.il/Pages/SubjectCategory.aspx?Area=1&ID=132&Subj=6 הצגות התיאטרון] באתר "הבמה"

==הערות שוליים==

התיאטרון הארצי לילדים ולנוער
קטגוריה:תיאטרון ילדים ונוער
אורי הר-לב

אוּרי הר-לב (נולד ב-12 בספטמבר 1989) הוא מדבב, שחקן ודוגמן ישראלי. הוא התחיל את קריירת הדיבוב בגיל 12 (2001). הדמות שהכי מזוהה איתו היא גוהאן צ'אן מדרגון בול אותה החל לדבב ב-2004.

==ביוגרפיה==
הר-לב התחיל את דרכו כמדבב בגיל 12. לאור הערצתו לאומנות המשחק, אמו הפגישה אותו עם אחת העובדות באולפני נ.ל.ס שחשבה שתחום זה יוכל להתאים לו. תפקידו המרכזי הראשון של הר-לב היה הדמות הראשית שין שרינקלס מהסדרה אמא התכווצתי, מאז הר-לב פנה למספר אודישנים של פרסומות ודיבוב בהם נדרש לגלם דמויות ילדים ולעבור קורס. הוא לא סיים את הקורס לאחר שנבחר לדבב את הדמות - ג'והן צ'אן. החל מכיתה ו' ועד גיוסו לצבא גילם מספר רב של תפקידים (ראו למטה). לאחר שירותו הצבאי הר לב עבר להתמקד יותר במשחק מול מצלמה ובפרסומות בתחום האופנה והספורט. עם חזרת הסדרה דרגון בול תחת הכותרת "דרגון בול סופר" שב הר-לב חזר לגלם את דמותו של סון גוהאן (המבוגר).

==פילמוגרפיה==
=== דיבוב ===

=== משחק ===
* 2012: נשואים פלוס
* 2011: השנים הכי יפות

== קישורים חיצוניים ==

==הערות שוליים==

קטגוריה:שחקנים ישראלים
קטגוריה:מדבבים ישראלים
אום אל-בואקי

אום אל-בואקי (בערבית: أم البواقي) היא עיר המשמשת כבירת מחוז אום אל-בואקי בצפון־מזרח אלג'יריה. נכון לשנת 2008 מתוגררים בה מעל 80,000 תושבים.

== גאוגרפיה ==
העיר ממוקמת בגובה ממוצע של 902 מטרים מעל פני הים. היא נמצאת כ־65 קילומטרים מדרום־מזרח לקונסטנטין, כ־104 קילומטרים מהגבול עם תוניסיה, כ־113 קילומטרים מדרום לים התיכון וכ־370 קילומטרים מדרום־מזרח לבירה אלג'יר.

== תחבורה ==
ממזרח לעיר נמצא נמל תעופה צבאי על שם העיר . נמל זה משמש את חיל האוויר האלג'יראי והוא הגדול ביותר מסוגו באפריקה ובעולם הערבי.

בנוסף, באזור העיר עוברים כבישים המקשרים אותה לכל רחבי המדינה.

== קישורים חיצוניים ==

== הערות שוליים ==

קטגוריה:אלג'יריה: ערים
גאוגרפיה של ליכטנשטיין

ליכטנשטיין היא מדינה זעירה ללא מוצא לים בעמק נהר הריין, בהרי האלפים.

== כללי ==
* שטח כללי: 160 קילומטרים מרובעים
** שטח יבשה: 160 קמ"ר
** שטח המים: זניח.
* אורך הגבולות: 76 ק"מ
** גבול ליכטנשטיין–שווייץ: 41 ק"מ
** גבול אוסטריה–ליכטנשטיין: 35 ק"מ

=== מים ===
ליכטנשטיין היא אחת משתי המדינות שמוקפות במדינות שאינן בעלות מוצא לים. המדינה האחרת היא אוזבקיסטן.
במדינה קיים אגם קטן בשם גמפרינר זלה, ליד העיירה גמפרין. שטחו 26 דונם.

=== שימוש בקרקע ===
* אדמה ראויה לעיבוד: 21.88%
* אדמה בעלת יבול תמידי: 0%
* שימושים אחרים: 78.12%

=== פני השטח ===
ליכטנשטיין ממוקמת בעמק הריין בהרי האלפים, בין אוסטריה לשווייץ. פני השטח שלה הררים, בעיקר בחלק המזרחי.
* משאבי טבע: קרקע לעיבוד, אנרגיה הידרואלקטרית.

=== נקודות קיצון ===
* הנקודה הצפונית ביותר: העיירה רוגל
* הנקודה המזרחית ביותר: עמוד גבול 28, בקרבת העיירה האוסטרית ננזינג 
* הנקודה הדרומית ביותר: הר מזורקופף 
* הנקודה המערבית ביותר: העיירה בלצרס
* הנקודה הגבוהה ביותר: גראושפיץ – 2,599 מטר
* הנקודה הנמוכה ביותר: בעיירה רוגל – 429 מטר

== אקלים ==
האקלים בליכטנשטיין יבשתי. החורפים קרים ומעוננים, לעיתים קרובות יורדים גשמים או שלגים. הקיצים קרירים עד חמימים, מעוננים ולחים לרוב.
בפסגות הגבוהות מתקיימים תנאים של מיקרו-אקלים עקב הגובה הרב.

==קישורים חיצוניים==

== הערות שוליים ==

*
ליכטנשטיין